34. ΑΝΑΓΚ. ΝΟΜΟΣ υπ' αριθ. 400 της 9/14 Μαΐου 1968 (ΦΕΚ Α' 106) Περί τρόπου εφαρμογής των διατάξεων ΚΓ' Συντακτικής Πράξεως. Άρθρ.1.-1.Δια την επιβαλλομένην κατά τας διατάξεις της ΚΓ' Συντακτικής Πράξεως αναγκαστικήν μίσθωσιν των βιομηχανικών ή εμπορικών επιχειρήσεων καταβάλλεται υπό του αναγκαστικού μισθωτού εις τον ιδιοκτήτην ή επικαρπωτήν μηνιαίον μίσθωμα καθοριζόμενον υπό του Προέδρου των Πρωτοδικών του τόπου ένθα κείται αύτη, δικάζοντος κατά την διαδικασίαν του Νομ. ΒΧΗ "περί εξώσεως δυστροπούντων μισθωτών". Η κατά την διαδικασίαν ταύτην εκδιδομένη απόφασις είναι οριστική μη επιτρεπομένης της εισαγωγής της υποθέσεως εις την τακτικήν διαδικασίαν. 2.Το κατά την προηγουμένην παράγραφον μίσθωμα προσδιορίζεται επί τη βάσει του εις ομοειδείς εν τω αυτώ τόπω επιχειρήσεις, συμβατικώς καταβαλλομένου, μη δυνάμενον εν ουδεμιά περιπτώσει να υπερβή το 4%, κατ' έτος υπολογιζόμενον επί της τρεχούσης αξίας των χρησιμοποιουμένων πραγμάτων και δικαιωμάτων της επιχειρήσεως. Άρθρ.2.-Η κατά τας διατάξεις της ΚΓ' Συντακτικής Πράξεως επιβαλλομένη λειτουργία των επιχειρήσεων δύναται να αρθή και προ της παρελεύσεως της ορισθείσης διαρκείας της, δι' αποφάσεως των επιβαλόντων ταύτην οργάνων εφ' όσον κατά την κρίσιν των α)δεν φαίνεται εν όψει και των συνθηκών λειτουργίας των, επιτυγχανόμενος ο σκοπός δι' ον επεβλήθη αύτη, ή επετεύχθη πράγματι ούτος και β)εάν ο μέχρι της επιβολής της αναγκαστικής μισθώσεως δικαιούμενος εξ οιασδήποτε αιτίας εις την εκμετάλλευσιν της επιχειρήσεως, διατηρών και μετέπειτα το δικαίωμά του τούτο, εν απωλεία του δε ο ιδιοκτήτης της, έχοντες την σοβαράν πρόθεσιν και την οικονομικήν δυνατότητα, ήθελον αιτήσηνται όπως αναλάβωσι οι ίδιοι την λειτουργίαν της. Εν τη τελευταία ταύτη υπό στοιχ. β' περιπτώσει η άρσις της αναγκαστικής μισθώσεως δεν χωρεί προ της παρελεύσεως διετίας από της επιβολής της. Άρθρ.3.-1.Από της δημοσιεύσεως εις την Εφημερίδα της Κυβερνήσεως, της κατ' άρθρ. 1 της ΚΓ' Συντακτικής Πράξεως αποφάσεως, δι' ης τίθεται υποχρεωτικώς εις λειτουργίαν εμπορική ή βιομηχανική επιχείρησις, και δι' όσον χρόνον διαρκεί η λειτουργία αύτη, αναστέλλεται η ενάσκησις παντός εν γένει δικαιώματος, δι' ου παρέχεται εις οιονδήποτε, η εξουσία της εν όλω η εν μέρει, χρήσεως και εν γένει εκμεταλλεύσεως της επιχειρήσεως. 2.Ο αναγκαστικός μισθωτής της επιχειρήσεως υποκαθιστά τον ιδιοκτήτην ή εκμεταλευτήν αυτής εις τας προϋφισταμένας της αναγκαστικής μισθώσεως πάσης φύσεως σχέσεις, ή και δικαιώματα τα σχετιζόμενα με την λειτουργίαν της επιχειρήσεως, εφ' όσον ταύτα κατά την κρίσιν του είναι αναγκαία προς εξακολούθησιν της λειτουργίας της. Άρθρ.4.-Κατά την διάρκειαν της επιβαλλομένης βάσει των διατάξεων της ΚΓ' Συντακτικής Πράξεως αναγκαστικής μισθώσεως των επιχειρήσεων, δεν επιτρέπεται η λήψις οιουδήποτε αναγκαστικού μέτρου επί πάντων των περιουσιακών στοιχείων αυτών, των σχετιζομένων με την λειτουργίαν των. Τυχόν δ' εκουσία μεταβίβασίς των δεν αίρει την αναγκαστικήν των εκμίσθωσιν. Άρθρ.5.-1.Η κατά τας διατάξεις του άρθρ. 1 της ΚΓ' Συντακτικής Πράξεως απόφασις δι' ης επιβάλλεται η λειτουργία επιχειρήσεως τινός, αποτελεί τίτλον εκτελεστόν κατά παντός, εφ' οιαδήποτε αιτία, κατόχου αυτής, της τοιαύτης εκτελέσεως δυναμένης να συντελεσθή και διοικητικώς δια της αστυνομικής αρχής εντολή του αρμοδίου κατά περίπτωσιν Υπουργού. 2.Δια της αποφάσεως περί θέσεως εν λειτουργία της επιχειρήσεως ορίζεται και τριμελής εξ  ειδικών Επιτροπή, ήτις παρουσία και  του      Ειρηνοδίκου      της        Περιφερείας     ένθα (Αντί της σελ. 80,35) Σελ. 80,35(α) 346-037 - 491 Προστασία και Κίνητρα Ιδιωτικών Επενδύσεων 13.Γ.α.34 αύτη κείται προβαίνει εις την κατάληψίν της, απογραφήν των περιουσιακών της στοιχείων, περιγραφήν της κατασκευάσεώς των, και αποτίμησιν της τρεχούσης αξίας των, συντασσομένης περί αυτών εκθέσεως. Κατά την διενέργειαν της καταλήψεως και απογραφής δικαιούνται να παρίστανται, εκφέροντες και τας παρατηρήσεις των αίτινες υποχρεωτικώς καταχωρίζονται εις την έκθεσιν ο ιδιοκτήτης και ο εκμεταλλευτής της επιχειρήσεως ή αντιπρόσωπος των καλούμενοι προς τούτο μερίμνη της Επιτροπής προ είκοσι τεσσάρων τουλάχιστον ωρών. Εάν ούτοι κατοικούσιν ή διαμένουσιν εν τη αλλοδαπή ή είναι αγνώστου διαμονής η πρόσκλησις δέον να κοινοποιηθή προ δέκα τουλάχιστον ημερών εις τον Εισαγγελέα των Πρωτοδικών της τελευταίας εν Ελλάδι γνωστής κατοικίας των, και εν αγνοία ή ανυπαρξία ταύτης εις τον Εισαγγελέα Πρωτοδικών της Πρωτευούσης, εν πάση δε περιπτώσει και εις τον Δήμαρχον του τόπου ένθα εύρηται η επιχείρησις. Η κοινοποίησις της προσκλήσεως αντί επιδόσεως δύναται κατά την κρίσιν της Επιτροπής να συντελεσθή και δια δημοσιεύσεώς της δις, εις ημερησίαν εφημερίδα εκδιδομένην εν τω τόπω ένθα εύρηται η επιχείρησις, και εν μη εκδόσει τοιαύτης εν τη πρωτευούση του οικείου Νομού δια δημοσιεύσεως εις εφημερίδα της Πρωτευούσης. Εν μη εμφανίσει τούτων και περ εμπροθέσμως ειδοποιουμένων η κατάληψις της επιχειρήσεως και η απογραφή των περιουσιακών της στοιχείων συντελείται και άνευ της παρουσίας των. 3.Η κατά την προηγουμένην παράγραφον τριμελής Επιτροπή, προβαίνει εις παράδοσιν της επιχειρήσεως εις τον αναγκαστικόν μισθωτήν. Τα μέλη της Επιτροπής ταύτης εφ' όσον δεν είναι δημόσιοι υπάλληλοι δικαιούνται αμοιβής καθοριζομένης κατά περίπτωσιν αναλόγως της διαρκείας και της σοβαρότητος της απασχολήσεώς των, δια κοινής αποφάσεως του Υπουργού Οικονομικών και του κατά περίπτωσιν αρμοδίου Υπουργού. 4.Εφ' όσον αναγκαστικός μισθωτής της επιχειρήσεως ήθελεν ορισθή το δημόσιον, τα διατιθμένα παρ' αυτού δια την λειτουργίαν της αναγκαία κεφάλαια, τα όργανα διαχειρίσεως της, η εις ταύτα καταβλητέα αποζημίωσις εάν ούτοι δεν είναι δημόσιοι υπάλληλοι, ο τρόπος αποδόσεως λογαριασμού ως και πάσα άλλη αναγκαία λεπτομέρεια αναφερομένη εις την οργάνωσιν και λειτουργίαν της επιχειρήσεως καθορίζονται δια κοινής αποφάσεως των Υπουργών Συντονισμού, Οικονομικών και Εργασίας και του κατά περίπτωσιν αρμοδίου Υπουργού εκδιδομένων κατ' επιχείρησιν. Σελ. 80,36(α) 346-038 Άρθρ.6.-Αι υπό της ΚΓ' Συντακτικής Πράξεως και των διατάξεων του παρόντος θεσπιζόμεναι αναγκαστικαί μισθώσεις επιχειρήσεων διέπονται καθ' ο μέρος δεν προβλέπουσι περί αυτών τα νομοθετήματα ταύτα υπό των περί μισθώσεως πράγματος ορισμών του Αστικού Κώδικος. Άρθρ.7.-Η ισχύς του παρόντος άρχεται από της δημοσιεύσεώς του εις την Εφημερίδα της Κυβερνήσεως. 